

**ДО**

**Г-ЖА ЛЮДМИЛА ПЕТКОВА**

**ЗАМЕСТНИК МИНИСТЪР-ПРЕДСЕДАТЕЛ И**

**МИНИСТЪР НА ФИНАНСИТЕ**

**КОПИЕ:**

**ДИРЕКЦИЯ „ЦЕНТРАЛНО КООРДИНАЦИОННО ЗВЕНО“**

**АДМИНИСТРАЦИЯ НА МИНИСТЕРСКИЯ СЪВЕТ**

**Относно:** *Разглеждане от Съвета за координация при управлението на средствата от Европейския съюз* *към Министерския съвет на**проект на Решение на* *Министерски съвет за одобряване проект на изменение* *на Оперативна програма „Околна среда 2014-2020 г.”, съфинансирана от Европейския фонд за регионално развитие, Кохезионния фонд на Европейския съюз и държавния бюджет.*

**УВАЖАЕМА ГОСПОЖО ЗАМЕСТНИК МИНИСТЪР-ПРЕДСЕДАТЕЛ И**

**МИНИСТЪР НА ФИНАНСИТЕ,**

Съгласно чл. 3, ал. 1, т. 4 от ПМС № 70/2010 г., предлагам за разглеждане от Съвета за координация при управлението на средствата от Европейския съюз към Министерския съвет (СКУСЕС) проект на Решение на Министерски съвет (РМС) за одобряване проект на изменение на Оперативна програма „Околна среда 2014-2020 г.” (ОПОС 2014-2020 г.), съфинансирана от Европейския фонд за регионално развитие, Кохезионния фонд на Европейския съюз и държавния бюджет.

Проектът на РМС е свързан с възможността, която предоставя разпоредбата на чл. 25а, параграф 1б от *Регламент (ЕС) 1303/2013 на Европейския парламент и на Съвета от 17 декември 2013 година за определяне на общоприложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство, и за отмяна на Регламент (ЕО) № 1083/2006 на Съвета.* Съгласно цитираната разпоредба спрямо декларираните разходи по една или няколко приоритетни оси от програма, подкрепена от Европейския фонд за регионално развитие, Европейския социален фонд или Кохезионния фонд, включени в заявленията за плащане за десета счетоводна година, започваща на 1 юли 2023 г. и приключваща на 30 юни 2024 г., може да се приложи ставка на съфинансиране в размер на 100%.

Предложението за изменение на ОПОС 2014-2020 г. е одобрено от Комитета за наблюдение на програмата в рамките на писмена процедура за вземане на решение, проведена в периода 12.09. - 30.09.2024 г.

Моля проектът на РМС да бъде предоставен за **приоритетно съгласуване** от СКУСЕС чрез процедура на неприсъствено вземане на решение.

При одобрение на приложените документи, свързани с ОПОС 2014-2020 г., на основание чл. 7, ал. 3 от ПМС № 70/2010 г. същите ще се считат за преминали предварително съгласуване по чл. 32 от Устройствения правилник на Министерския съвет и на неговата администрация.

**Приложения:**

1. Проект на Доклад от министъра на околната среда и водите до Министерския съвет;
2. Проект на Решение на Министерския съвет за одобряване проект на изменение на ОПОС 2014-2020 г.;
3. Проект на ОПОС 2014-2020 г. в режим „Проследяване на промените“;
4. Проект на Финансова обосновка;
5. Проект на Съобщение за средствата за масово осведомяване.

