**ДО**

**Г-ЖА ЛЮДМИЛА ПЕТКОВА**

**МИНИСТЪР НА ФИНАНСИТЕ**

**И ПРЕДСЕДАТЕЛ НА СЪВЕТА**

**ЗА КООРДИНАЦИЯ ПРИ**

**УПРАВЛЕНИЕТО НА СРЕДСТВАТА**

**ОТ ЕВРОПЕЙСКИЯ СЪЮЗ**

**КОПИЕ ДО**

**Г-Н ИВАН ИВАНОВ**

**ДИРЕКТОР ДИРЕКЦИЯ**

**„ЦЕНТРАЛНО**

**КООРДИНАЦИОННО ЗВЕНО“**

**АДМИНИСТРАЦИЯ НА**

**МИНИСТЕРСКИ СЪВЕТ**

*Към Ваш изх. № 02.51-28/14.10.2024 г.*

**ОТНОСНО:** Писмена процедура на неприсъствено вземане на решение от Съвета за координация при управлението на средствата от Европейския съюз (СКУСЕС) – м. октомври 2024 г.

**УВАЖАЕМА Г-ЖО ПЕТКОВА,**

В Министерство на регионалното развитие и благоустройството (МРРБ) е постъпило Ваше писмо за съгласуване на писмена процедура на неприсъствено вземане на решение от Съвета за координация при управлението на средствата от Европейския съюз (СКУСЕС). Процедурата включва проекти на изменения на оперативни програми „Транспорт и транспортна инфраструктура“ 2014-2020 г., „Околна среда“ 2014-2020 г., „Региони в растеж“ 2014-2020 г., „Иновации и конкурентоспособност“ 2014-2020 г., чрез което ще бъде заявено прилагането на ставка от 100% европейско финансиране за последната счетоводна година на програмен период 2014-2020 г. по една или повече приоритетни оси на програмите.

В тази връзка Ви информирам, че МРРБ съгласува без бележки и коментари предложените проекти на Решения на Министерски съвет (РМС):

1. Проект на РМС за одобряване на проект на изменение на Оперативна програма „Транспорт и транспортна инфраструктура“ 2014-2020 г., съфинансирана от Кохезионния фонд, Европейския фонд за регионално развитие и държавния бюджет.
2. Проект на РМС за одобряване на проект на изменение на Оперативна програма „Околна среда“ 2014-2020 г., съфинансирана от Европейския фонд за регионално развитие, Кохезионния фонд и държавния бюджет.
3. Проект на РМС за одобряване на проект на изменение на Оперативна програма „Региони в растеж“ 2014-2020 г., съфинансирана от Европейския фонд за регионално развитие и държавния бюджет.
4. Проект на РМС за одобряване на проект на изменение на Оперативна програма „Иновации и конкурентоспособност“ 2014-2020 г., съфинансирана от Европейския фонд за регионално развитие и държавния бюджет.

С пожелание за ползотворно сътрудничество.

**ВИОЛЕТА КОРИТАРОВА-КАСАБОВА**

**МИНИСТЪР**

***Формат на електронен подпис: .p7s***