

**ДО**

**Г-ЖА ЛЮДМИЛА ПЕТКОВА**

**ЗАМЕСТНИК МИНИСТЪР-ПРЕДСЕДАТЕЛ И**

**МИНИСТЪР НА ФИНАНСИТЕ**

**КОПИЕ:**

**Г-Н ИВАН ИВАНОВ**

**ДИРЕКТОР НА ДИРЕКЦИЯ**

**„ЦЕНТРАЛНО КООРДИНАЦИОННО ЗВЕНО“**

**АДМИНИСТРАЦИЯ НА МИНИСТЕРСКИЯ СЪВЕТ**

**Относно**: *Разглеждане на проект на изменение на Оперативна програма „Транспорт и транспортна инфраструктура“ 2014-2020 г. от Съвета за координация при управление на средствата от Европейския съюз към Министерския съвет*

**УВАЖАЕМА ГОСПОЖО ПЕТКОВА,**

По Оперативна програма „Транспорт и транспортна инфраструктура“ 2014-2020 г. (ОПТТИ) е подготвено изменение, съгласно чл. 25а, параграф 1б от Регламент (ЕС) 1303/2013 на Европейския парламент и на Съвета от 17 декември 2013 година за определяне на общоприложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство, и за отмяна на Регламент (ЕО) № 1083/2006 на Съвета.

Предвид актуалните данни за финансовото изпълнение на ОПТТИ и с оглед максимално оползотворяване на европейското съфинансиране по нея, се предлага ставка на европейско съфинансиране в размер на 100% да бъде приложена към разходите, декларирани в заявленията за плащане през 10-та счетоводна година по приоритетни оси 1 „Развитие на железопътната инфраструктура по „основната” и „разширената” Трансевропейска транспортна мрежа”, 3 „Подобряване на интермодалността при превоза на пътници и товари и развитие на устойчив градски транспорт”, 4 „Иновации в управлението и услугите - внедряване на модернизирана инфраструктура за управление на трафика, подобряване на безопасността и сигурността на транспорта” и 5 „Техническа помощ“ на оперативната програма.

С официално писмо, с наш № 04-11-54/21.08.2024 г., Министерството на околната среда и водите ни информира, че няма основание да се изисква провеждане на регламентираните в глава шеста от ЗООС процедури по екологична оценка или преценяване на необходимостта от екологична оценка, както и че реализацията няма вероятност да окаже отрицателно въздействие върху защитени зони от мрежата НАТУРА 2000 и в тази връзка не е необходимо провеждане на процедура по реда на глава втора от наредбата за ОС.

Предложените промени са одобрени от Комитета за наблюдение на ОПТТИ.

Предвид гореизложеното и на основание чл. 3, ал. 1, т. 4 от Постановление № 70 на Министерския съвет от 14.04.2010 г. за координация при управлението на средствата от Европейския съюз, приложено Ви изпращаме предложението за изменение на Оперативна програма „Транспорт и транспортна инфраструктура“ 2014-2020 г., за разглеждане и съгласуване от Съвета за координация при управлението на средствата от Европейския съюз.

**Приложение:**

1. *Предложение за изменение на Оперативна програма „Транспорт и транспортна инфраструктура“ 2014-2020 г. в режим на проследяване на промените и обосновка;*
2. *Проекти на доклад до МС, финансова обосновка, решение на МС и съобщение до средствата за масова информация.*

**С уважение,**

